
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κώδικας Προμήθειας σε Πελάτες, (Έκδοση 2: Μη Επι- 


λέγοντες Πελάτες). 1 

Κανονισμός άδειας αποκλειστικότητας της κυριότη¬ 
τας του Συστήματος μεταφοράς ηλεκτρικής ενέρ¬ 
γειας. 2 

Κανονισμός Αδειών Παραγωγής και Προμήθειας Ηλε¬ 
κτρικής Ενέργειας (Έκδοση 2). 3 


ΑΠΟΦΑΣΕΙ Σ 

Αριθ. Δ.δ/Β/ΦΙ/οικ. 17770 (1) 

Κώδικας Προμήθειας σε Πελάτες, (Έκδοση 2: Μη Επιλέ- 
γοντες Πελάτες). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 "Κυβέρνηση και κυβερ¬ 
νητικά όργανα" (ΦΕΚ Α' 137), όπως τροποποιήθηκαν και 
ισχύουν, σε συνδυασμό με τις διατάξεις του Π.Δ. 381/1989 
"Περί Οργανισμού του Υπουργείου Βιομηχανίας, Ενέργειας 
και Τεχνολογίας" (ΦΕΚ Α' 168) και τις διατάξεις του Π.Δ. 
27/1996 "Συγχώνευση των Υπουργείων Τουρισμού, Βιομη¬ 
χανίας, Ενέργειας και Τεχνολογίας και Εμπορίου στο 
Υπουργείο Ανάπτυξης" (ΦΕΚ Α' 19). 

2. Τις διατάξεις του Ν. 2773/1999 "Απελευθέρωση της 
αγοράς ηλεκτρικής ενέργειας, ρύθμιση θεμάτων ενεργεια¬ 
κής πολιτικής και λοιπές διατάξεις" (ΦΕΚ Α' 286). 

3. Το σχέδιο Κώδικα Προμήθειας σε Πελάτες που υπο¬ 
βλήθηκε από τη Ρυθμιστική Αρχή Ενέργειας στις 
16.10.2001. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο πρώτο 

Ο "Κώδικας Προμήθειας σε Πελάτες" που εγκρίθηκε με 
την υπ’ αριθμ. 4524/6.2.2001 απόφαση του Υπουργού Ανά¬ 
πτυξης (ΦΕΚ Β' 270/15.03.2001), συμπληρώνεται και μετά 
το άρθρο 14 προστίθενται τα εξής άρθρα: 


ΚΕΦΑΛΑΙΟ Έ 

ΓΕΝΙΚΕΣ ΔΙΑΤΑΞΕΙΣ ΩΣ ΠΡΟΣ ΤΗΝ ΠΡΟΜΗΘΕΙΑ 
ΣΕ ΜΗ ΕΠΙΛΕΓΟΝΤΕΣ ΠΕΛΑΤΕΣ 

Άρθρο 15 
Σκοπός 

Ο Κώδικας Προμήθειας στα επόμενα άρθρα του καθορί- 
ζειτους όρους, τις προϋποθέσεις καιτιςπροδιαγραφέςτων 
υπηρεσιών προμήθειας σε Μη Επιλέγοντες Πελάτες σύμ¬ 
φωνα με τις διατάξεις της παραγράφου 1 του άρθρου 27 
του Ν. 2773/1999 (ΦΕΚ Α'286). 

Άρθρο 16 
Πεδίο εφαρμογής 

Οι διατάξεις του Κώδικα Προμήθειας που ακολουθούν 
εφαρμόζονται στις έννομες σχέσεις μεταξύ της Δημόσιας 
Επιχείρησης Ηλεκτρισμού Α.Ε. (Δ.Ε.Η.) και των Μη Επιλε- 
γόντων Πελατών τόσο κατά το στάδιο των διαπραγματεύ¬ 
σεων και της σύναψης σύμβασης μεταξύ τους όσο και κατά 
την εκπλήρωση συμβατικών υποχρεώσεων. 

Άρθρο 17 

Υποχρέωση σεβασμού του Κώδικα Προμήθειας 

Η παράβαση του Κώδικα Προμήθειας από τη Δ.Ε.Η. συνι- 
στά παράβαση της άδειας προμήθειας σε Μη Επιλέγοντες 
Πελάτες που της χορηγείται. 

ΚΕΦΑΛΑΙΟ ΣΤ' 

ΚΑΝΟΝΕΣ ΠΡΟΜΗΘΕΙΑΣ 
ΣΕ ΜΗ ΕΠΙΛΕΓΟΝΤΕΣ ΠΕΛΑΤΕΣ 

Άρθρο 18 

Δημοσίευση όρων προμήθειας 
σε Μη Επιλέγοντες Πελάτες 

1. Κάθε Μη Επιλέγων Πελάτης ή άλλο πρόσωπο που έχει 
έννομο συμφέρον δικαιούται να έχει πρόσβαση σε πληρο¬ 
φορίες σχετικά με τα πλήρη στοιχεία για τη δομή των τιμο¬ 
λογίων, τις χρεώσεις και τις αρχές που εφαρμόζονται για 
τον υπολογισμό των χρεώσεων καθώς και τους λοιπούς 
όρους που εφαρμόζει η Δ.Ε.Η. στις συμβάσεις προμήθειας 
σε Μη Επιλέγοντες Πελάτες. Για το σκοπό αυτό η Δ.Ε.Η. 
οφείλει να διαθέτει στο κοινό τα στοιχεία αυτά στα γραφεία 
της, να τα αποστέλλει σε όποιον υποβάλλει σχετικό αίτημα 
και να τα δημοσιεύει στην ιστοσελίδα της. 

2. Η Δ.Ε.Η. υποχρεούται να δημοσιεύει σε δύο (2) τουλά¬ 
χιστον ημερήσιες εφημερίδες πανελλήνιας ευρείας κυκλο¬ 
φορίας καθώς και στην ιστοσελίδα της κάθε τροποποίηση 
που αφορά τη δομή των τιμολογίων που ισχύουν για τους 
Μη Επιλέγοντας Πελάτες, τις χρεώσεις που επιβάλλει, τις 
αρχές που εφαρμόζει για τον υπολογισμό των χρεώσεων 
και τους λοιπούς όρους που εφαρμόζει στις συμβάσεις 
προμήθειας σε Μη Επιλέγοντας Πελάτες. Η δημοσίευση αυ¬ 
τή λαμβάνει χώρα εντός προθεσμίας δέκα (10) ημερών από 
την έγκριση των τιμολογίων από τον Υπουργό Ανάπτυξης 
σύμφωνα με το άρθρο 29 του Ν. 2773/1999. 

Άρθρο 19 

Υποχρέωση προμήθειας Μη Επιλεγόντων Πελατών 

Η Δ.Ε.Η. είναι υποχρεωμένη να προμηθεύει κάθε Μη Επι- 
λέγοντα Πελάτη, σύμφωνα με τη διάταξη του άρθ. 26του Ν. 
2773/1999. 

Άρθρο 20 

Αίτηση προμήθειας 

1. Η αίτηση προμήθειας σε Μη Επιλέγοντα Πελάτη υπο¬ 
βάλλεται σύμφωνα με τον Κανονισμό Αδειών Παραγωγής 
και Προμήθειας Ηλεκτρικής Ενέργειας. 

2. Προϋπόθεση για την έγκυρη σύναψη σύμβασης προ¬ 
μήθειας σε Μη Επιλέγοντα Πελάτη αποτελεί η κατάθεση εγ¬ 
γύησης εκ μέρουςτου πελάτη, το ύψος της οποίας καθορί¬ 
ζεται από τον Υπουργό Ανάπτυξης μετά από γνώμη της 
ΡΑΕ. 

Άρθρο 21 

Συνδέσεις 

1. Κανένας Μη Επιλέγων Πελάτης δεν υποχρεούται να 
αποδεχθεί όρους σύνδεσης που διαφέρουν από τους Τυ¬ 
ποποιημένους Όρους και Προϋποθέσεις προμήθειας, οι 
οποίοι εγκρίνονται ως Παράρτημα Α'του παρόντα Κώδικα 
από τον Υπουργό Ανάπτυξης μετά από γνώμη της ΡΑΕ, 
εκτός εάν υπάρχει διαφορετική απόφαση του Υπουργού 
Ανάπτυξης που εκδίδεται έπειτα από γνώμη της ΡΑΕ. 

2. Οι δαπάνες που καταβάλουν οι Μη Επιλέγοντες Πελά¬ 
τες για κάθε νέα σύνδεση ή για την τροποποίηση υφιστάμε¬ 
νης σύνδεσης υπολογίζονται σύμφωνα με τα τιμολόγια της 
Δ.Ε.Η. που εγκρίνονται από τον Υπουργό Ανάπτυξης σύμ¬ 
φωνα με το άρθ. 29 του Ν. 2773/1999. 

3. Ο τρόπος υπολογισμού των δαπανών σύνδεσης στο Δί¬ 
κτυο εγκρίνεται ως Παράρτημα Β' του παρόντος Κώδικα 
από τον Υπουργό Ανάπτυξης μετά από γνώμη της ΡΑΕ. 

ΚΕΦΑΛΑΙΟ Ζ' 

ΟΡΟΙ ΠΡΟΜΗΘΕΙΑΣ ΣΕ ΜΗ ΕΠΙΛΕΓΟΝΤΕΣ ΠΕΛΑΤΕΣ 

Άρθρο 22 

Τυποποιημένοι όροι προμήθειας 
σε Μη Επιλέγοντες Πελάτες 

1. Οι τυποποιημένοι όροι και προϋποθέσεις προμήθειας 
που εφαρμόζονται στις συμβάσεις προμήθειας σε Μη Επι- 
λέγοντες Πελάτες εγκρίνονται ως Παράρτημα Α'του παρό¬ 
ντος Κώδικα από τον Υπουργό Ανάπτυξης μετά από γνώμη 
της ΡΑΕ. 

2. Όροι που αποκλίνουν από τους τυποποιημένους όρους 
προμήθειας είναι άκυροι. 

Άρθρο 23 

Προδιαγραφές προμήθειας 

Οι ελάχιστες προδιαγραφές προμήθειας σε Μη Επιλέγο- 


ντες Πελάτες εγκρίνονται ως Παράρτημα Γ' του παρόντος 
Κώδικα από τον Υπουργό Ανάπτυξης μετά από γνώμη της 
ΡΑΕ και αφορούν: 

α. την ανώτατη προθεσμία εντός της οποίας πρέπει να 
εξετάζονται οι αιτήσεις σύνδεσης και προμήθειας, 
β. τις διαδικασίες και την ανώτατη προθεσμία εξέτασης 
και απόφασης επί των ενστάσεων που αφορούν τις επιβαλ¬ 
λόμενες χρεώσεις, 

γ. τις διαδικασίες και τα κριτήρια για την εξέταση των πα¬ 
ραπόνων των καταναλωτών καθώς και την ανώτατη προθε¬ 
σμία εντός της οποίας πρέπει να αποσταλεί απάντηση 
δ. το ελάχιστο ύψος καθώς και τη διαδικασία προσδιορι¬ 
σμού και καταβολής αποζημίωσης σε Μη Επιλέγοντα Πελά¬ 
τη σε περίπτωση μη τήρησης των προδιαγραφών προμή¬ 
θειας και διανομής. 

Άρθρο 24 

Διαδικασία που εφαρμόζεται σε περίπτωση 
μη καταβολής ληξιπρόθεσμων οφειλών 

1. Η Δ.Ε.Η. δικαιούται να παύσειτηνπρομήθεια σε Μη Επι- 
λέγοντα Πελάτη μόνο εξαιτίας μη καταβολής ληξιπρόθε¬ 
σμων οφειλών σύμφωνα με τους τυποποιημένους όρους 
και προϋποθέσεις προμήθειας. 

2. Εάν μετά την παύση προμήθειας προς ορισμένο Μη 
Επιλέγοντα Πελάτη εξοφληθούν όλες οι ληξιπρόθεσμες 
οφειλές, η Δ.Ε.Η. υποχρεούται να συνάψει εκ νέου σύμβα¬ 
ση προμήθειας με το συγκεκριμένο πελάτη σύμφωνα με τις 
διατάξεις του παρόντος Κώδικα. 

Άρθρο δεύτερο 

1. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Οκτωβρίου 2001 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟ ΥΛΑΚΗΣ 
-♦- 

Αριθ. Δδ/Β/ΦΙ/οικ. 17771 (2) 

Κανονισμός άδειας αποκλειστικότητας της κυριότητας 
του Συστήματος μεταφοράς ηλεκτρικής ενέργειας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) τις διατάξεις του Ν. 2773/1999 "Απελευθέρωση της 
αγοράς ηλεκτρικής ενέργειας, ρύθμιση θεμάτων ενεργεια¬ 
κής πολιτικής και λοιπές διατάξεις" (ΦΕΚ Α' 286), όπως τρο¬ 
ποποιήθηκαν και ισχύουν, 

β) τις διατάξεις του Ν. 1558/1985 "Κυβέρνηση και κυβερ¬ 
νητικά όργανα" (ΦΕΚ Α' 137), όπως τροποποιήθηκαν και 
ισχύουν, 

γ) τις διατάξεις του Π.Δ. 381/1989 "Περί Οργανισμού του 
Υπουργείου Βιομηχανίας, Ενέργειας και Τεχνολογίας" 
(ΦΕΚ Α' 168) και τις διατάξεις του Π.Δ. 27/1996 "Συγχώνευ¬ 
ση των ΥπουργείωνΤουρισμού, Βιομηχανίας, Ενέργειαςκαι 
Τεχνολογίας και Εμπορίου στο Υπουργείο Ανάπτυξης" 
(ΦΕΚ Α' 19), 

δ) την υπ’ αριθμ. Δ5/ΗΛ/Β/Φ1/οικ.591 Κοινή Υπουργική 
Απόφαση των Υπουργών Οικονομικών και Ανάπτυξης "Κα¬ 
θορισμός τελών άσκησης δραστηριότητας ηλεκτρικής 
ενέργειας, που αποτελούν πόρους της Ρυθμιστικής Αρχής 
Ενέργειας" (ΦΕΚ Β' 43), 

ε) την από 16.10.2001 γνώμη της Ρυθμιστικής Αρχής 
Ενέργειας, 

στ) το γεγονός ότι από την παρούσα απόφαση δεν προ¬ 
κύπτει δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Άδεια αποκλειστικότητας της κυριότητας 
του Συστήματος 

1. Η ανώνυμη εταιρία με την επωνυμία "Δημόσια Επιχεί¬ 
ρηση Ηλεκτρισμού Ανώνυμη Εταιρία" και το διακριτικό τίτ¬ 
λο "ΔΕΗ Α.Ε." και "ΔΕΗ", που μετατράπηκε σε ανώνυμη εται¬ 
ρία με το Π.Δ. 333/2000 "Μετατροπή της Δημόσιας Επιχει- 
ρήσεως Ηλεκτρισμού (ΔΕΗ) σε ανώνυμη εταιρεία και 
έγκριση του καταστατικού της" (ΦΕΚ Α' 278), η οποία είναι 
αποκλειστικός κύριος του Συστήματος Μεταφοράς Ηλε¬ 
κτρικής Ενέργειας (εφεξής Συστήματος), υποχρεούται να 
λάβει άδεια αποκλειστικότητας της κυριότητας του Συστή¬ 
ματος. 

2. Η άδεια αποκλειστικότητας της κυριότητας του Συστή¬ 
ματος αφορά μόνο την κυριότητα του Συστήματος και όχι 
τις άλλες δραστηριότητες ηλεκτρικής ενέργειας που διε- 
νεργούνται από τη ΔΕΗ. 

3. Η άδεια αποκλειστικότητας της κυριότητας του Συστή¬ 
ματος καλύπτει το Σύστημα κατά την έννοια της διάταξης 
του άρθρου 2 του Ν. 2773/1999 και κάθε μελλοντική επέ¬ 
κταση του Συστήματος, και ιδίως κάθε περιουσιακό στοι¬ 
χείο που δημιουργείται από την ανάπτυξη του Συστήματος, 
των διασυνδέσεων και των Κέντρων Ελέγχου και περιέρχε¬ 
ται στην αποκλειστική κυριότητα της ΔΕΗ όπως έχουν κα- 
ταχωρισθεί στο βιβλίο Παγίων που τηρεί ο Διαχειριστής του 
Συστήματος Μεταφοράς Ηλεκτρικής Ενέργειας. 

Άρθρο 2 

Αίτηση και συνοδευτικά έγγραφα 

1. Για τη χορήγηση της άδειας αποκλειστικότητας της κυ¬ 
ριότητας του Συστήματος απαιτείται η υποβολή σχετικής 
αίτησης στον Υπουργό Ανάπτυξης και στη ΡΑΕ, η οποία συ¬ 
νοδεύεται από κάθε απαραίτητο έγγραφο ή άλλο στοιχείο 
και απόδειξη ότι έχει καταβληθεί στο λογαριασμό της ΡΑΕ 
το τέλος που προβλέπεται από τη διάταξη του άρθρου 4 
παρ. 1 περ. δ) της υπ’ αριθμ. Δ5/ΗΛ/Β/ Φ1/οικ.591 Κοινής 
Υπουργικής Απόφασης των Υπουργών Οικονομικών και 
Ανάπτυξης "Καθορισμός τελών άσκησης δραστηριότητας 
ηλεκτρικής ενέργειας, που αποτελούν πόρους της Ρυθμι¬ 
στικής Αρχής Ενέργειας" (ΦΕΚ Β' 43). 

2. Η αίτηση για την χορήγηση της άδειας αποκλειστικότη¬ 
τας της κυριότητας του Συστήματος υποβάλλεται εντός 
προθεσμίας τριάντα (30) ημερών από τη δημοσίευση της 
παρούσας στην Εφημερίδα της Κυβέρνησης. 

3. Η αίτηση υποβάλλεται σε έγγραφη και ηλεκτρονική 
μορφή και καταχωρείται στο μητρώο αιτήσεων, που τηρεί¬ 
ται απάτη ΡΑΕ. 

4. Στην αίτηση αναγράφονται η πλήρης επωνυμία και η 
έδρα της εταιρίας, το όνομα και η πλήρης ταχυδρομική και 
ηλεκτρονική διεύθυνση του προσώπου που ορίζεται ως 
αποδέκτης ή αντίκλητος για την παραλαβή των εγγράφων 
που κοινοποιούνται στα πλαίσια της διαδικασίας χορήγη¬ 
σης της άδειας, τα ονόματα των μελών του Διοικητικού Συμ¬ 
βουλίου και ο αριθμός φορολογικού μητρώου της εταιρίας. 

5. Η αίτηση συνοδεύεται από υπεύθυνη δήλωση ότι η εται¬ 
ρία τηρεί ετήσιους λογαριασμούς σύμφωνα με τις διατά¬ 
ξεις του άρθ. 30 Ν. 2773/1999. 


Άρθρο 3 

Αρμοδιότητα χορήγησης της άδειας - 
Περιεχόμενο της άδειας 

1. Η άδεια αποκλειστικότητας της κυριότητας του Συστή¬ 
ματος χορηγείται από τον Υπουργό Ανάπτυξης, έπειτα από 
γνώμη της ΡΑΕ και δημοσιεύεται στην Εφημερίδα της Κυ- 
βερνήσεως. 

2. Η άδεια αποκλειστικότητας της κυριότητας του Συστή¬ 
ματος τελεί υπό τους γενικούς και ειδικούς όρους που προ- 
βλέπονται στα άρθρα 4 έως 8 της απόφασης αυτής. 

Άρθρο 4 

Γενικοί όροι της άδειας αποκλειστικότητας 
της κυριότητας του Συστήματος 

1. Η ΔΕΗ υποχρεούται να ενεργεί σύμφωνα με τις δια¬ 
τάξεις του Ν. 2773/1999, τις κανονιστικές πράξεις που εκ- 
δίδονται κατ’ εξουσιοδότηση του νόμου αυτού και με το 
καταστατικό της, που εγκρίθηκε με το Π.Δ. 333/2000 
(ΦΕΚ Α'278). 

2. Η ΔΕΗ οφείλει να τηρεί τον Κώδικα Διαχείρισης του 
Συστήματος (ΦΕΚ Β' 654/30.5.2001) και τον Κώδικα Συ¬ 
ναλλαγών Ηλεκτρικής Ενέργειας (ΦΕΚ Β' 623/25.5.2001) 
και να καταβάλει τα τέλη που της αναλογούν, σύμφωνα με 
την υπ’ αριθμ. Δ5/ΗΛ/Β/Φ1/οικ.591 Κοινή Υπουργική Από¬ 
φαση των Υπουργών Οικονομικών και Ανάπτυξης "Καθορι¬ 
σμός τελών άσκησης δραστηριότητας ηλεκτρικής ενέρ¬ 
γειας, που αποτελούν πόρους της Ρυθμιστικής Αρχής 
Ενέργειας" (ΦΕΚ Β' 43). 

3. Η ΔΕΗ οφείλει να τηρεί τις οδηγίες του Διαχειριστή Ελ¬ 
ληνικού Συστήματος Μεταφοράς Ηλεκτρικής Ενέργειας 
Α.Ε. (εφεξής Διαχειριστής του Συστήματος) κατά την επι¬ 
δίωξη του σκοπού του σύμφωνα με το νόμο, ιδίως σε σχέση 
με τη λειτουργία, τη συντήρηση και την ανάπτυξη του Συ¬ 
στήματος καθώς και την εκτέλεση των εργασιών που της 
ανατίθενται σε σχέση με την πραγματοποίηση νέων συνδέ¬ 
σεων στο Σύστημα. 

4. Η ΔΕΗ οφείλει να τηρεί χωριστούς ετήσιους λογαρια¬ 
σμούς κατά κλάδο ηλεκτρικής ενέργειας, όπως προβλέπε- 
ταιστη διάταξη της παρ. 2 του άρθ. 30 Ν. 2773/1999. 

5. Η ΔΕΗ υποχρεούται να τηρεί τους όρους της Σύμβα¬ 
σης Παραχώρησης Ελέγχου του Συστήματος Μεταφο¬ 
ράς Ηλεκτρικής Ενέργειας, την οποία υπογράφει με το 
Διαχειριστή του Συστήματος και δικαιούται να εισπράττει 
αντάλλαγμα σύμφωνα με τις διατάξεις του Κώδικα Δια¬ 
χείρισης του Συστήματος και της Σύμβασης Παραχώρη¬ 
σης Ελέγχου του Συστήματος Μεταφοράς Ηλεκτρικής 
Ενέργειας. Το αντάλλαγμα καλύπτει τις πάσης φύσεως 
εύλογες δαπάνες για τη λειτουργία και συντήρηση του 
Συστήματος τις οποίες καταβάλλει η ΔΕΗ, ένα εύλογο 
ποσό ως απόδοση δεσμευμένου κεφαλαίου και εύλογο 
κέρδος. 

6. Η ΔΕΗ δικαιούται να χρησιμοποιεί το Σύστημα για 
μη ενεργειακούς σκοπούς σύμφωνα με τη διάταξη του 
άρθ. 13 Ν. 2773/1999, σύμφωνα με τις διατάξεις της 
Σύμβασης Παραχώρησης Ελέγχου του Συστήματος Με¬ 
ταφοράς Ηλεκτρικής Ενέργειας, υπό τον όρο ότι δεν 
επηρεάζεται η ασφαλής, αξιόπιστη και οικονομικά απο¬ 
δοτική λειτουργία του Συστήματος για ενεργειακούς 
σκοπούς. 

7. Η ΔΕΗ οφείλει να παρέχει στη ΡΑΕ τα τεχνικά, οικονο¬ 
μικά, λογιστικά, εμπορικά και άλλα συναφή στοιχεία ή πλη¬ 
ροφορίες που της ζητούνται, στο πλαίσιο άσκησης των αρ¬ 
μοδιοτήτων της σύμφωνα με το νόμο. 

Άρθρο 5 

Ειδικοί όροι σχετικά με τη λειτουργία, τη συντήρηση και 
την ανάπτυξη του Συστήματος 

1. Η ΔΕΗ οφείλει να εξασφαλίζει τη δυνατότητα λειτουρ¬ 
γίας των παγίων που καταχωρίζονται στο Βιβλίο Παγίων 
σύμφωνα με τα εγγυημένα χαρακτηριστικά λειτουργίας 
τους και να προβαίνει σε κάθε απαραίτητη ενέργεια για τη 
διατήρηση και αποκατάσταση των εγγυημένων χαρακτηρι¬ 
στικών λειτουργίας εκτός εάν συντρέχει περίπτωση διενέρ¬ 
γειας μη προγραμματισμένης συντήρησης ή θέσης εκτός 
λειτουργίας σύμφωνα με τον Κώδικα Διαχείρισης του Συ¬ 
στήματος. 

2. Η ΔΕΗ οφείλει να εκτελεί τις εργασίες συντήρησης 
σύμφωνα με τον σχετικό προγραμματισμό του Διαχειριστή 
του Συστήματος. 

3. Η ΔΕΗ οφείλει να υλοποιεί τις εργασίες ανάπτυξης του 
Συστήματος και των διασυνδέσεων που της αναθέτει ο Δια¬ 
χειριστής του Συστήματος, τηρώντας τις οδηγίες του. 

4. Η ΔΕΗ οφείλει να υλοποιεί εγκαίρως και κατά τρόπο άρ¬ 
τιο, οικονομικά αποδοτικό και ολοκληρωμένο τις νέες συν¬ 
δέσεις που της αναθέτει ο Διαχειριστής του Συστήματος. 
Για κάθε τέτοια σύνδεση αποζημιώνεται σύμφωνα με τους 
όρους τριμερούς συμφωνίας που συνάπτεται μεταξύ του 
Διαχειριστή του Συστήματος, της ΔΕΗ και του χρήστη του 
Συστήματος. 

Άρθρο 6 

Ειδικοί όροι σχετικά με τη διάθεση 
των στοιχείων του Συστήματος 

1. Η ΔΕΗ δικαιούται να εκποιεί στοιχεία του Συστήματος 
που έχουν καταχωριστεί στο Βιβλίο Παγίων που τηρεί ο Δια¬ 
χειριστής του Συστήματος μόνο μετά από προηγούμενη 
έγγραφη συναίνεση του Διαχειριστή του Συστήματος. 

2. Μετά την παρέλευση προθεσμίας τριών (3) μηνών από 
τότε που η ΔΕΗ ζήτησε τη συναίνεση του Διαχειριστή του 
Συστήματος, η ΔΕΗ εκποιεί νόμιμα τα στοιχεία του Συστή¬ 
ματος και χωρίς τη συναίνεσή του. 

Άρθρο 7 

Ειδικοί όροι σχετικά με την υποχρέωση συνεργασίας 

μεταξύ της ΔΕΗ και του Διαχειριστή του Συστήματος 

1. Η ΔΕΗ οφείλει να συνεργάζεται με το Διαχειριστή του 
Συστήματος και να του παρέχει τα στοιχεία και τις πληρο¬ 
φορίες που είναι αναγκαία για την εκπλήρωση του σκοπού 
του σύμφωνα με το νόμο. 

2. Η ΔΕΗ οφείλει να παραδίδει στο Διαχειριστή του Συ¬ 
στήματος τα εγχειρίδια συντηρήσεως των κατασκευαστών 
του εξοπλισμού του Συστήματος, καθώς και τις σχετικές 
οδηγίες που εκδόθηκαν νόμιμα έως την 31η Δεκεμβρίου 
2000 . 

3. Η ΔΕΗ οφείλει να συνεργάζεται με το Διαχειριστή του 
Συστήματος για τη σύνταξη των Επιχειρησιακών Πρωτο¬ 
κόλλων που είναι αναγκαία για την εξασφάλιση της ασφα¬ 
λούς, οικονομικά αποδοτικής και διαφανούς λειτουργίας 
του Συστήματος καθώς και για τη διασφάλιση της συντή¬ 
ρησης και ανάπτυξης του Συστήματος και των διασυνδέσε¬ 
ων. 

4. Η ΔΕΗ οφείλει να ενημερώνει εντός προθεσμίας τριά¬ 
ντα (30) ημερώντο Διαχειριστή του Συστήματος σχετικά με 
τα στοιχεία του Συστήματος που περιέρχονται στην κυριό- 
τητά της και να διευκολύνει τον Διαχειριστή του Συστήμα¬ 
τος στην τήρηση του Βιβλίου Παγίων. 


Άρθρο 8 

Καθήκον εχεμύθειας 

1. Τα στοιχεία και οι πληροφορίες που περιέρχονται στη 
ΔΕΗ ως αποκλειστικό κύριο του Συστήματος είναι εμπι- 
στευτικά και δεν επιτρέπεται να γνωστοποιούνται σε τρί¬ 
τους καθώς και στους άλλους κλάδους της επιχείρησης για 
τους οποίους τηρούνται χωριστοί ετήσιοι λογαριασμοί σύμ¬ 
φωνα με τις διατάξεις του άρθ. 30 Ν. 2773/1999. 

2. Η ΔΕΗ οφείλει να συντάξει εσωτερικό κανονισμό σχε¬ 
τικά με τον τρόπο διασφάλισης της τήρησης του καθήκο¬ 
ντος εχεμύθειας μεταξύ των κλάδων της επιχείρησης για 
τους οποίους τηρούνται χωριστοί λογαριασμοί σύμφωνα 
με τις διατάξεις του άρθ. 30 Ν. 2773/1999. Ο κανονισμός 
αυτός υποβάλλεται στη ΡΑΕ, η οποία ελέγχει εάν οι κανό¬ 
νες που τίθενται ικανοποιούν τις απαιτήσεις τήρησης του 
καθήκοντος εχεμύθειας. Η ΔΕΗ οφείλει να συμμορφώνε¬ 
ται προς τις οδηγίες της ΡΑΕ για τη διαμόρφωση των κα¬ 
νόνων διασφάλισης της τήρησης του καθήκοντος εχεμύ¬ 
θειας. 

3. Το καθή κον εχεμύ θείας δεν ισχύει έναντι των ελληνικών 
διοικητικών και δικαστικών αρχών κατά την άσκηση των αρ¬ 
μοδιοτήτων τους σύμφωνα με το νόμο. 

Άρθρο 9 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Οκτωβρίου 2001 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟ ΥΛΑΚΗΣ 
-♦- 

Αριθ. Δ5/Β/Φ1 /οικ. 17773 (3) 

Κανονισμός Αδειών Παραγωγής και Προμήθειας Ηλε¬ 
κτρικής Ενέργειας (Έκδοση 2). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 "Κυβέρνηση και κυβερ¬ 
νητικά όργανα" (ΦΕΚ Α' 137), όπως τροποποιήθηκαν και 
ισχύουν, σε συνδυασμό με τις διατάξεις του Π.Δ. 381/1989 
"Περί Οργανισμού του Υπουργείου Βιομηχανίας, Ενέργειας 
και Τεχνολογίας" (ΦΕΚ Α' 168) και τις διατάξεις του Π.Δ. 
27/1996 "Συγχώνευση των Υπουργείων Τουρισμού, Βιομη¬ 
χανίας, Ενέργειας και Τεχνολογίας και Εμπορίου στο 
Υπουργείο Ανάπτυξης" (ΦΕΚ Α' 19). 

2. Τις διατάξεις του Ν. 2773/1999 "Απελευθέρωση της 
αγοράς ηλεκτρικής ενέργειας, ρύθμιση θεμάτων ενεργεια¬ 
κής πολιτικής και λοιπές διατάξεις" (ΦΕΚ Α' 286), 

3. Την από 16.10.2001 γνώμη της ΡΑΕ, 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο πρώτο 

Ο Κανονισμός Αδειών Παραγωγής και Προμήθειας Ηλε¬ 
κτρικής Ενέργειας (ΥΑ Δ5-ΗΛ/Β/Φ.1/οικ.17951/6.12.2000, 
ΦΕΚ Β' 1498/08.12.2000) απόφαση του Υπουργού Ανάπτυ¬ 
ξης, συμπληρώνεται ως εξής: 

1. Στο τέλος του άρθρου 1 προστίθεται νέο εδάφιο ως 
εξής: Ως "Μη Επιλέγοντες πελάτες" νοούνται οι πελάτες 
που δεν αποτελούν Επιλέγοντες Πελάτες σύμφωνα με τα 

άρθρα 2 και 25 του Ν. 2773/1999 σε συνδυασμό με την υπ’ 
αριθμ. Δ5/ΗΛ/Φ1/οικ.337 απόφαση του Υπουργού Ανάπτυ¬ 
ξης (ΦΕΚ Β'22/2001)". 

2. Η παράγραφος 2 του άρθρου 2 αναριθμείται σε παρά¬ 
γραφο 3 και προστίθεται νέα παράγραφος 2 ως εξής: "2. Δι¬ 
καίωμα υποβολής αίτησης για τη χορήγηση άδειας προμή¬ 
θειας σε Μη Επιλέγοντες πελάτες έχει μόνο η Δ.Ε.Η. Α.Ε. Η 
αίτηση για τη χορήγηση της άδειας αυτής υποβάλλεται από 
τη Δ.Ε.Η. Α.Ε. εντός προθεσμίας δύο (2) μηνών από την 
έναρξη της ισχύος του παρόντος Κανονισμού". 

3. Η παράγραφος 4 του άρθρου 4 αναριθμείται σε παρά¬ 
γραφο 5 και προστίθεται νέα παράγραφος 4 ως εξής: "4. Η 
αίτηση της Δ.Ε.Η. Α.Ε. για τη χορήγηση άδειας προμήθειας 
σε Μη Επιλέγοντες πελάτες υποβάλλεται σύμφωνα με τον 
τύπο που καθορίζεται στο Παράρτημα 2Ατου Κανονισμού 
αυτού και συνοδεύεται από τα έγγραφα και στοιχεία που 
καθορίζονται στο Παράρτημα 2Α, Μέρος 2". 

4. Το πρώτο εδάφιο της παραγράφου 1 του άρθρου 13 συ¬ 
μπληρώνεται ως εξής: "Οι όροι, οι προϋποθέσεις ή οι πε¬ 
ριορισμοί στην άσκηση δικαιωμάτων που παρέχονται με την 
άδεια αναφέρονται κυρίως στους γενικούς όρους που πε¬ 
ριλαμβάνονται οτα Παραρτήματα 5, 6 και 7 του παρόντος". 

5. Ο τίτλος του άρθρου 17 συμπληρώνεται ως εξής: "Τρο¬ 
ποποίηση Γενικών Όρων που περιλαμβάνονται στα Παραρ¬ 
τήματα 5, 6 και 7". 

6. Το πρώτο εδάφιο της παραγράφου 1 του άρθρου 17 
συμπληρώνεται ως εξής: "Οι όροι που περιλαμβάνονται στα 
Παραρτήματα 5, 6 και 7 του Κανονισμού αυτού μπορούν να 
τροποποιούνται με απόφαση του Υπουργού Ανάπτυξης 
ύστερα από γνώμη ή εισήγηση της ΡΑΕ." 

7. Το δεύτερο εδάφιο της παραγράφου 1 του άρθρου 18 
συμπληρώνεται ως εξής: "Ειδικότερα, τροποποίηση όρων 
της άδειας που περιλαμβάνονται στα Παραρτήματα 5, 6 και 
7 του Κανονισμού αυτού μπορεί να γίνει μόνο εφόσον:" 

8. Στο άρθρο 25 προστίθεται παράγραφος 3 ως εξής: "Η 
άδεια προμήθειας σε Μη Επιλέγοντες πελάτες που χορη¬ 
γείται στη Δ.Ε.Η. Α.Ε. δεν επιτρέπεται να μεταβιβαστεί σε 
άλλο φυσικό ή νομικό πρόσωπο". 

Άρθρο δεύτερο 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Οκτωβρίου 2001 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟΥΛΑΚΗΣ 

Παράρτημα 2Α 

Μέρος 1: Έντυπο Αίτησης για Χορήγηση Άδειας 
Προμήθειας σε Μη Επιλέγοντες Πελάτες 

(υποβάλλεται σε έγγραφη και ηλεκτρονική μορφή) 
Μέρος 1 - ΙΑ 

1. Πλήρες όνομα ή επωνυυία του αιτούντος. _ 

2. Έδρα του αιτούντος. _ 

3. Όνομα και πλήρης ταχυδρομική και ηλεκτρονική διεύ¬ 

θυνση του προσώπου, το οποίο ορίζει ο αϊτών ως απο¬ 
δέκτη ή αντίκλητο για την παραλαβή των εγγράφων 
που κοινοποιούνται στον αιτούντα στα πλαίσια της 
διαδικασίας χορήγησης άδειας. _ 

4. Τα ονόματα των μελών του Διοικητικού Συμβουλίου 
και ο αριθμός φορολογικού μητρώου του αιτούντος. 


5. Λεπτομέρειες σχετικά με την κυριότητα των μετοχών 
της εταιρίας για τις οποίες απαιτείται να γνωστοποι¬ 
ούνται σύμφωνα με τους κανόνεςτου Χρηματιστηρίου 
Αξιών Αθηνών. 

Μέρος 1- 1Β 

6. Επιθυμητή ημερομηνία έναρξης ισχύος της άδειας. 

_7._ 

8. Αναλυτικά στοιχεία για την εκτιμώμενη συνολική κα¬ 

μπύλη φορτίου των Μη Επιλεγόντων Πελατών που θα 
προμηθεύει ο αϊτών, το είδος των πελατών και τα εκτι- 
υώυενα ηλεκτρικά χαρακτηριστικά τους. _ 

9. Το δυναμικό παραγωγής που έχει στην κυριότητάτου 

ο αϊτών και το οποίο είναι εγκατεστημένο σε Κράτος 
Μέλος της Ευρωπαϊκής Ένωσης και είναι διαθέσιμο 
σύυφωνα με την αίτησή του. _ 

10. Υπεύθυνη δήλωση ότι σε περίπτωση που του χορηγη¬ 

θεί άδεια θα ικανοποιεί τις απαιτήσεις του άρθρου 24 
του Ν. 2773/1999 και αναλυτικά στοιχεία του σχεδια- 
σμού που θα εφαρμόσει ώστε να ικανοποιήσει τις 
απαιτήσεις αυτές, λαμβάνοντας υπόψη και τους Επι¬ 
λέγοντας Πελάτες που αϊτών προμηθεύει ή σχετικά με 
τους οποίους έχει υποβάλει ή προτίθεται να υποβάλει 
αίτηση για τη χορήγηση άδειας προμήθειας. _ 

Μέρος 1-1Γ 

11 . 

12. Αναλυτικά στοιχεία σχετικά με κάθε άλλη άδεια, την 

οποία τυχόν κατέχει ή για την οποία έχει υποβληθεί ή 
υποβάλλεται αίτηση από τον αιτούντα σε σχέση με την 
παραγωγή ή την προμήθεια ηλεκτρικής ενέργειας 
οτην Ελλάδα ή σε άλλο Κράτος Μέλος της Ευρωπάί- 
κής Ένωσης. _ 

13. Αναλυτικά στοιχεία κάθε άλλης δραστηριότητας 

εκτός από δραστηριότητες ηλεκτρικής ενέργειας που 
ασκεί ο αϊτών. _ 

14. Υπεύθυνη δήλωση του αιτούντα ότι σε περίπτωση που 
θα του χορηγηθεί η άδεια θα ικανοποιεί τις απαιτήσεις 
του άρθ. 30 του Ν. 2773/1999 και αναλυτικά στοιχεία 
του σχεδιασμού που θα εφαρμόσει ώστε να ικανοποι¬ 
ήσει τις απαιτήσεις αυτές. 

Μέρος 2: Έγγραφα και στοιχεία που πρέπει να 
συνοδεύουν την αίτηση για χορήγηση άδειας 
προμήθειας σε Μη Επιλέγοντες Πελάτες 

Μέρος 2-2Α 

1. Η οργανωτική και διοικητική δομή του αιτούντος και οι 

τυχόν υπάρχοντες δεσμοί και συμμετοχές σε άλλες 
εταιρείες ή ουίλους εταιρειών. _ 

2. Πρόσφατες λογιστικές καταστάσεις που τηρούνται 
από τον αιτούντα, στις οποίες περιλαμβάνονται τα απο¬ 
τελέσματα χρήσεως και οι ισολογισμοί των τριών τε¬ 
λευταίων οικονομικών ετών, συνοδευόμενοι από τις 
αντίστοιχες εκθέσεις ορκωτών λογιστών και τα σχετικά 
πιστοποιητικά ελέγχου, καθώς και αντίγραφα των εκ¬ 
θέσεων πεπραγμένων. 

Μέρος 2-2Β 

3. Αναλυτικά στοιχεία του δυναμικού παραγωγής που εί¬ 

ναι εγκατεστημένο σε Κράτος μέλος της Ευρωπαϊκής 
Ένωσης ή αλλού και το οποίο ανήκει οτον αιτούντα κα¬ 
τά κυριότητα και είναι διαθέσιμο οτα πλαίσια της αίτη¬ 
σης_ 

4. Πλήρη στοιχεία σχετικά με τις ρυθμίσεις που έχουν γί¬ 

νει για να εξασφαλισθεί η διαθεσιμότητα της αναγκαί¬ 
ας εφεδρείας σε δυναμικό παραγωγής που είναι εγκα¬ 
τεστημένο σε Κράτος μέλος της Ευρωπαϊκής Ένωσης 
ή αλλού. _ 

5. Στην περίπτωση που οι πληροφορίες που παρέχει ο αϊ¬ 

τών σε σχέση με το όρο 9 του εντύπου της αιτήσεως πε¬ 
ριλαμβάνουν εγκαταστάσεις παραγωγής που βρίσκο¬ 
νται εκτός Ελλάδος, πλήρη στοιχεία των ρυθμίσεων 
που έχουν γίνει για να εξασφαλισθεί η διαθεσιμότητα 
της αναγκαίας δυναμικότητας των Συστημάτων μετα¬ 
φοράς και των διασυνδέσεων για τη μεταφορά ηλε¬ 
κτρικής ενέργειας που προμηθεύει σύμφωνα με την αί- 
τησή του. _ 

Μέρος 2-2Γ 

6. Συνοπτική παρουσίαση του επιχειρηματικού σχεδίου 
του αιτούντος στο οποίο αφορά η αίτηση, για τα επό- 

υενα πέντε χρόνια, η οποία περιλαυβάνει ιδίως _ 

(α) Αναλυτικά στοιχεία των εγκαταστάσεων παραγωγής 
από τις οποίες ο αϊτών προτίθεται να προμηθεύεται την 

ηλεκτρική ενέργεια την οποία θα προμηθεύει _ 

(β) την αναμενόμενη διάρκεια ζωής των εγκαταστάσε- 

ων, οι οποίες συνδέονται με την αίτηση _ 

(γ) πρόβλεψη της ετήσιας μέγιστης ζήτησης (Μ\Λ/) που 
προμηθεύει με ανάλυση της ζήτησης για κάθε κατηγο¬ 
ρία πελατών π.χ. οικιακών, εμπορικών κλπ., καθώς και 
της ηλεκτρικής ενέργειας που θα προμηθεύει ετησίως 

(ΟίΛ/ύ) ___ 

(δ) ετήσιες προβλέψεις κόστους, εσόδων από πωλή- 
σεις ηλεκτρικής ενέργειας και χρηματοδοτικού προ¬ 
γράμματος. 

7. Σχεδιασμός για την εκπλήρωση υποχρεώσεων κοινής 

ωφέλειας, όπου ισχύουν. _ 

8. Εκτιμήσεις καθαρών ετησίων ταμειακών ροών για με¬ 

ταγενέστερες περιόδους επαρκείς για να αποδειχθεί η 
βιωσιμότητα του επιχειρηματικού σχεδίου στο οποίο 
αφορά η αίτηση. _ 

Παράρτημα 7 

Γ ενικοί όροι για την Άδεια Προμήθειας 
σε Μη Επιλέγοντες Πελάτες 

1. Αντικείμενο της άδειας 

Η Δ.Ε.Η. Α.Ε., κάτοχος της άδειας αυτής, εξουσιοδοτεί¬ 
ται, σύμφωνα με τις διατάξεις του Ν. 2773/1999 όπως ισχύ¬ 
ει και τους όρους που ακολουθούν, να προμηθεύει ηλεκτρι¬ 
κή ενέργεια σε όλουςτους Μη Επιλέγοντες Πελάτες που εί¬ 
ναι εγκατεστημένοι οπουδήποτε στην Ελληνική Επικράτεια. 

2. Ορισμοί 

Οι λέξεις, οι όροι και οι εκφράσεις που χρησιμοποιού¬ 
νται στην παρούσα άδεια έχουν το περιεχόμενο που καθο¬ 
ρίζεται στο Ν. 2773/1999 όπως ισχύει ή στον Κανονισμό 
Αδειών. 

3. Παροχή στοιχείων 

1. Ο κάτοχος της άδειας οφείλει να παρέχει στη ΡΑΕ τα 
έγγραφα ή τα στοιχεία που του ζητούνται, στο πλαίσιο 
άσκησης των αρμοδιοτήτων της. 

2. Ο κάτοχος της άδειας οφείλει να τηρεί ενημερωμένο 
μητρώοτωνπελατώντου, που περιλαμβάνει ιδίως το όνομα 
ή την επωνυμία του πελάτη και τα ηλεκτρικά χαρακτηριστι¬ 
κά του πελάτη. Το μητρώο αυτό και οι μεταβολές του γνω¬ 
στοποιούνται στη ΡΑΕ, στο Διαχειριστή του Συστήματος και 
στο Διαχειριστή του Δικτύου σε περίπτωση που οι πελάτες 
συνδέονται στο Δίκτυο. 


4. Διεξαγωγή ελέγχων 

Ο κάτοχος της άδειας οφείλει εντός ευλόγου χρόνου, 
έπειτα από γραπτή ειδοποίηση που του κοινοποιείται, να δι¬ 
ευκολύνει τη ΡΑΕ κατά τη διεξαγωγή ελέγχων. 

5. Τήρηση λογαριασμών 

1.0 κάτοχος της άδειας οφείλει να τηρεί τις υποχρεώσεις 
που προβλέπονται στο άρθ. 30 του Ν. 2773/1999, σχετικά με 
την τήρηση λογαριασμών και να τηρεί στην έδρα του αντί¬ 
γραφα των λογαριασμών στη διάθεση του κοινού, εκτός εάν 
οι λογαριασμοί αυτοί δημοσιεύονται υποχρεωτικά. 

2. Επιπλέον, ο κάτοχος της άδειας οφείλει να υποβάλλει 
ετησίως στη ΡΑΕ χωριστούς λογιστικούς λογαριασμούς 
σχετικά με τις δραστηριότητες που ασκεί κατ’ εξουσιοδό¬ 
τηση της παρούσας άδειας και τις τυχόν δραστηριότητες 
προμήθειας σε Επιλέγοντες Πελάτες. Οι λογαριασμοί αυτοί 
θα πρέπει να περιέχουν τα στοιχεία που απαιτούνται για τον 
έλεγχο της τήρησης των όρων της παρούσας άδειας και 
του Ν. 2773/1999 και ιδίως της παραγράφου 3 περ. (β) του 
άρθρου 29του νόμου αυτού. 

6. Μεταβολή του ελέγχου της εταιρίας 

1. Ο κάτοχος της άδειας οφείλει να γνωστοποιεί αμέσως 
στον Υπουργό Ανάπτυξης και στη ΡΑΕ κάθε μεταβολή που 
επηρεάζει τον έλεγχο της εταιρίας. 

2. Ο κάτοχος της άδειας μπορεί να πραγματοποιήσει τη 
μεταβολή ελέγχου εφόσον μετά από γνώμη της ΡΑΕ, ο 
Υπουργός Ανάπτυξης συναινέσει εγγράφως ή δεν απαντή¬ 
σει μέσα σε προθεσμία ενός μηνάς από την παραλαβή της 
γνωστοποίησης. Ο Υπουργός Ανάπτυξης μετά από γνώμη 
της ΡΑΕ, μέσα σε προθεσμία ενός μηνάς από τη γνωστο¬ 
ποίηση έχει την ευχέρεια να κινήσει τη διαδικασία τροπο¬ 
ποίησης της άδειας σύμφωνα με τον Κανονισμό Αδειών. 

3. Για τους σκοπούς της διάταξης αυτής, η έννοια του 
ελέγχου επιχείρησης είναι: 

(α) αυτή που προσδιορίζεται στο Ν. 703/1977, όπως ισχύ¬ 
ει, καθώς και 

(β) οποιαδήποτε άλλη συναλλαγή που έχει ως αντικείμε¬ 
νο τις μετοχές του κατόχου της άδειας και η οποία θα απαι¬ 
τούσε γνωστοποίηση σύμφωνα με τους κανόνες λειτουρ¬ 
γίας του Χρηματιστηρίου Αξιών Αθηνών. 

7. Επαρκές δυναμικό παραγωγής 

1. Ο κάτοχος της άδειας οφείλει να έχει στην κυριότητά 
του επαρκές δυναμικό παραγωγής εγκατεστημένο στην Ελ¬ 
λάδα ή άλλο κράτος-μέλος της Ευρωπαϊκής Ένωσης, του 
οποίου η συνολική καθαρή ηλεκτρική ισχύς δεν μπορεί να 
είναι μικρότερη από το άθροισμα της συνολικής ανώτατης 
ζήτησης των Μη Επιλεγόντων Πελατών του και της συνολι¬ 
κής ανώτατης ζήτησης των Επιλεγόντων Πελατών, που 
μπορεί νόμιμα να προμηθεύει. 

2. Στην περίπτωση που ο κάτοχος της άδειας προτίθεται 
να μεταβάλει στοιχεία ή χαρακτηριστικά του δυναμικού πα¬ 
ραγωγής ή να προβεί σε μεταβολές που επηρεάζουντην κυ¬ 
ριότητα ή τη διαθεσιμότητα του δυναμικού παραγωγής που 
περιλαμβάνεται στο Παράρτημα Α, στα οποία βασίσθηκε η 
χορήγηση της άδειας προμήθειας ηλεκτρικής ενέργειας, 
οφείλει να το γνωστοποιήσει εγγράφως στον Υπουργό Ανά¬ 
πτυξης και στη ΡΑΕ, τουλάχιστον ένα μήνα πριν από τη σκο- 
πούμενη μεταβολή. Οποιαδήποτε περαιτέρω πληροφορία 
πρέπει επίσης να γνωστοποιείται από τον κάτοχο της άδει¬ 
ας εφόσον του ζητηθεί. 

3. Ο κάτοχος της άδειας μπορεί να πραγματοποιήσει με¬ 
ταβολές στο Παράρτημα Α της άδειός του, εφόσον μετά 
από γνώμη της ΡΑΕ, ο Υπουργός Ανάπτυξης συναινέσει εγ- 
γράφως ή δεν απαντήσει μέσα σε προθεσμία ενός μηνάς 
από την παραλαβή της γνωστοποίησης. Ο Υπουργός Ανά¬ 
πτυξης μετά από γνώμη της ΡΑΕ, μέσα σε προθεσμία ενός 

μηνός από τη γνωστοποίηση, έχει την ευχέρεια να κινήσει 
τη διαδικασία τροποποίησης της άδειας σύμφωνα με τον 
Κανονισμό Αδειών. 

4. Όταν ο κάτοχος της άδειας υποβάλλει αίτηση για τρο¬ 
ποποίηση της άδειας προμήθειας σε Επιλέγοντες Πελάτες 
που κατέχει, οφείλει να αποδεικνύει ότι η τροποποίηση αυ¬ 
τή δεν θίγει την τήρηση των όρων της παρούσας άδειας. 

8. Ισχύς εφεδρείας 

1. Ο κάτοχος της άδειας εγγυάται τη διαθεσιμότητα εφε¬ 
δρείας στην Ελλάδα ή σε άλλο κράτος-μέλος της Ευρωπαϊ¬ 
κής Ένωσης η οποία αντιπροσωπεύει συνολικά καθαρή 
ηλεκτρική ισχύ όχι μικρότερη από το 15% του αθροίσματος 
της συνολικής ανώτατης ζήτησης των Μη Επιλεγόντων Πε¬ 
λατών του και της συνολικής ανώτατης ζήτησης των Επιλε- 
γόντων Πελατών που μπορεί νόμιμα να προμηθεύει. Η εφε¬ 
δρεία αυτή πρέπει να είναι διαθέσιμη στο Σύστημα κατά τέ¬ 
τοιο τρόπο ώστε να μην διακόπτεται ο εφοδιασμός ούτε των 
Μη Επιλεγόντων ούτε των Επιλεγόντων Πελατών του κατό¬ 
χου της άδειας λόγω μη διαθεσιμότητας της εφεδρείας αυ¬ 
τής. 

2. Όταν ο κάτοχος της άδειας προτίθεται να μεταβάλει 
στοιχεία που περιλαμβάνονται στο Παράρτημα Β, στα 
οποία βασίστηκε η χορήγηση ή η τροποποίηση της άδειας 
προμήθειας ηλεκτρικής ενέργειας, οφείλει να το γνωστο¬ 
ποιήσει εγγράφως στον Υπουργό Ανάπτυξης και στη ΡΑΕ, 
τουλάχιστον ένα μήνα πριν από τη σκοπούμενη μεταβολή. 
Οποιαδήποτε περαιτέρω πληροφορία πρέπει επίσης να 
γνωστοποιείται από τον κάτοχο της άδειας, εφόσον του ζη¬ 
τηθεί. 

3. Ο κάτοχος της άδειας μπορεί να πραγματοποιήσει με¬ 
ταβολές στο Παράρτημα Β της άδειάς του, εφόσον μετά 
από γνώμη της ΡΑΕ, ο Υπουργός Ανάπτυξης συναινέσει εγ- 
γράφως ή δεν απαντήσει μέσα σε προθεσμία ενός μηνός 
από την παραλαβή της γνωστοποίησης. Ο Υπουργός Ανά¬ 
πτυξης μετά από γνώμη της ΡΑΕ, μέσα σε προθεσμία ενός 
μηνός από τη γνωστοποίηση, έχει την ευχέρεια να κινήσει 
τη διαδικασία τροποποίησης της άδειας σύμφωνα με τον 
Κανονισμό Αδειών. 

4. Σε περίπτωση που ο κάτοχος της άδειας κατά τα πέντε 
πρώτα έτη που έπονται από το χρόνο χορήγησης της άδει¬ 
ας προμήθειας σε μη Επιλέγοντες Πελάτες, δεν δύναται να 
τηρεί πλήρως τις απαιτήσεις του παρόντος όρου, μπορεί να 
υποβάλει αίτηση στη ΡΑΕ για την έγκριση μεταβατικών μέ¬ 
τρων, που θα εφαρμόζονται ενόσω ο κάτοχος της άδειας 
προβαίνει στις αναγκαίες διευθετήσεις για την τήρηση του 
όρου αυτού. Εφόσον ο κάτοχος της άδειας αποδεικνύει 
αντικειμενικά την αδυναμία λήψης άλλων μέτρων για πρα¬ 
κτικούς ή οικονομικούς λόγους και ο εφοδιασμός με ηλε¬ 
κτρική ενέργεια διασφαλίζεται επαρκώς, τέτοια μεταβατικά 
μέτρα, τα οποία δεν επιτρέπεται να εφαρμόζονται στις δρα¬ 
στηριότητες προμήθειας σε Επιλέγοντες Πελάτες, είναι δυ¬ 
νατόν να συνίστανται ιδίως: 

(α) στην απόκτηση ισχύος εφεδρείας από γειτονικές χώ¬ 
ρες που δεν είναι Κράτη μέλη της Ευρωπαϊκής Ένωσης, 

(β) στη λήψη βραχυπρόθεσμων ή μεσοπρόθεσμων μέ¬ 
τρων για την εφεδρεία ισχύος ή για την διαθεσιμότητα του 
Συστήματος μεταφοράς ή της ικανότητας των διασυνδέ¬ 
σεων, 

(γ) στον καθορισμό ποσοστού συνολικής εφεδρείας 
ισχύος κατώτερης του 15%. 

9. Σύστημα μεταφοράς και Ισχύς Διασύνδεσης 

1. Στην περίπτωση που το δυναμικό παραγωγής του όρου 
7 ή η ισχύς εφεδρείας, σύμφωνα με τον όρο 8 βρίσκονται 
εκτός της ελληνικής επικράτειας, ο κάτοχος της άδειας 
οφείλει να φροντίζει για τη διαθεσιμότητα του αναγκαίου 


δυναμικού μεταφοράς ηλεκτρικής ενέργειας μέσω των συ¬ 
στημάτων μεταφοράς και των διασυνδέσεων κατά τέτοιο 
τρόπο, ώστε να μην διακόπτεται ο εφοδιασμός τόσο των 
Επιλεγόντων όσο και των μη Επιλεγόντων Πελατώντου, λό¬ 
γω μη διαθεσιμότητας του αναγκαίου δυναμικού μεταφο¬ 
ράς και διασυνδέσεων. Στο Παράρτημα Γ της άδειας αυτής 
περιλαμβάνονται τα στοιχεία που αποδεικνύουν τη διαθεσι¬ 
μότητα της αναγκαίας δυναμικότητας των συστημάτων με¬ 
ταφοράς και των διασυνδέσεων, σύμφωνα με το άρθρο 24 
του Ν. 2773/1999, όπως ισχύει. 

2. Στην περίπτωση που ο κάτοχος της άδειας προτίθεται 
να μεταβάλει στοιχεία που περιλαμβάνονται στο Παράρ¬ 
τημα Γ, στα οποία βασίσθηκε η χορήγηση της άδειας προ¬ 
μήθειας ηλεκτρικής ενέργειας, οφείλει να το γνωστοποιή¬ 
σει εγγράφως στον Υπουργό Ανάπτυξης και στη ΡΑΕ, του¬ 
λάχιστον ένα μήνα πριν από τη σκοπούμενη μεταβολή. 
Οποιαδήποτε περαιτέρω πληροφορία πρέπει επίσης να 
γνωστοποιείται από τον κάτοχο της άδειας εφόσον του ζη¬ 
τηθεί. 

3. Ο κάτοχος της άδειας μπορεί να πραγματοποιήσει με¬ 
ταβολές στο Παράρτημα Γ της άδειάς του, εφόσον μετά 
από γνώμη της ΡΑΕ, ο Υπουργός Ανάπτυξης συναινέσει εγ- 
γράφως ή δεν απαντήσει μέσα σε προθεσμία ενός μηνός 
από την παραλαβή της γνωστοποίησης. Ο Υπουργός Ανά¬ 
πτυξης μετά από γνώμη της ΡΑΕ, μέσα σε προθεσμία ενός 
μηνός από τη γνωστοποίηση, έχει την ευχέρεια να κινήσει 
τη διαδικασία τροποποίησης της άδειας σύμφωνα με τον 
Κανονισμό Αδειών. 

10. Εξισορρόπηση Ανώτατης Ζήτησης και Επαρκούς Δυ¬ 
ναμικού Παραγωγής 

1. Ο κάτοχος της άδειας οφείλει να υποβάλει (ετησίως) 
στη ΡΑΕ και στον Υπουργό Ανάπτυξης πρόβλεψη της ανα¬ 
μενόμενης αύξησης της ζήτησης ηλεκτρικής ενέργειας για 
τα επόμενα πέντε (5) έτη, ανά κατηγορίες, για τους Μη Επι¬ 
λέγοντας και για τους Επιλέγοντες Πελάτες του κατόχου 
της άδειας. Κάθε πρόβλεψη συνοδεύεται από έκθεση του 
κατόχου της άδειας σχετικά με τα μέτρα που προτίθεται να 
λάβει ώστε να εκπληρώνει τις υποχρεώσεις του από την πα¬ 
ρούσα άδεια και από την άδεια προμήθειας σε Επιλέγοντες 
πελάτες που κατέχει. 

2. Όταν λόγω αύξησης της ζήτησης των Μη Επιλεγόντων 
Πελατών ή λόγω μη αναμενόμενης αύξησης της ζήτησης 
των Επιλεγόντων Πελατών, το άθροισμα της πραγματικής ή 
της αναμενόμενης συνολικής ανώτατης ζήτησης των Μη 
Επιλεγόντων Πελατών και της συνολικής ανώτατης ζήτη¬ 
σης που καθορίζεται σε οποιαδήποτε άδεια προμήθειας σε 
Επιλέγοντες Πελάτες, την οποία ενίοτε κατέχει ο κάτοχος 
της άδειας υπερβαίνει το 8% του δυναμικού παραγωγής 
των εγκαταστάσεων που περιλαμβάνονται στο Παράρτημα 
Α, ο κάτοχος της άδειας οφείλει να ενημερώσει άμεσα τον 
Υπουργό Ανάπτυξης και τη ΡΑΕ και να λάβει μέτρα που δια¬ 
σφαλίζουν ότι το επαρκές δυναμικό παραγωγής που καθο¬ 
ρίζεται στον όρο 7 της παρούσας άδειας παραμένει ίσο ή 
μεγαλύτερο του αθροίσματος της ανώτατης ζήτησης των 
Μη Επιλεγόντων και των Επιλεγόντων Πελατώντου. Τα μέ¬ 
τρα αυτά, τα οποία πρέπει να γνωστοποιούνται στον Υπουρ¬ 
γό Ανάπτυξης και στη ΡΑΕ, μπορούν να είναι: 

(α) Μέτρα που αποσκοπούν στην αναγκαία αύξηση του 
κατά τον όρο 7 της άδειάς του επαρκούς δυναμικού παρα¬ 
γωγής, της κατά τον όρο 8 εφεδρείας ισχύος και εφόσον 
συντρέχει τέτοια περίπτωση του κατά τον όρο 9 αναγκαίου 
δυναμικού μεταφοράς και διασύνδεσης. 

(β) Μέτρα που αποσκοπούν στη μείωση της συνολικής 
ανώτατης ζήτησης των Επιλεγόντων Πελατώντου, είτε μέ¬ 
σω προσωρινών μέτρων μείωσης της ζήτησης ή μέσω με- 

ταφοράς Επιλεγόντων Πελατών σε άλλους κατόχους άδει¬ 
ας προμήθειας. 

(γ) Αφού αποκλειστεί κάθε δυνατότητα αντιμετώπισης 
της κατάστασης μέσω της εφαρμογής των μέτρων που 
προαναφέρθηκαν υπό στοιχεία α και β, κάθε άλλο μέτρο, 
που θεωρείται προσωρινής ισχύος, όπως είναι η σύναψη 
συμβάσεων με κατόχους άδειας παραγωγής για πρόσθετη 
ισχύ παραγωγής ή έκτακτες εισαγωγές ηλεκτρικής ενέρ¬ 
γειας. Στην περίπτωση αυτή, ο κάτοχος της άδειας πρέπει 
να προσδιορίζει τη διάρκεια ισχύος των προσωρινών μέ¬ 
τρων. 

3. Ο κάτοχος της άδειας οφείλει μέσα σε προθεσμία ενός 
μηνάς από τη γνωστοποίηση των μέτρων που λαμβάνει κα¬ 
τά την παράγραφο 1 του όρου αυτού να υποβάλει αίτηση 
τροποποίησης της άδειός του σύμφωνα με τον Κανονισμό 
Αδειών. 

4. Ο κάτοχος της άδειας δεν δικαιούται να συνάπτει πε¬ 
ραιτέρω συμβάσεις προμήθειας με Επιλέγοντες Πελάτες, 
εάν οι συμβάσεις αυτές ενδέχεται να διαταράξουν ή να ανα- 
τρέψουντην ισορροπία μεταξύ του επαρκούς δυναμικού πα¬ 
ραγωγής και της συνολικής ανώτατης ζήτησης των Μη Επι- 
λεγόντων και των Επιλεγόντων Πελατών που προμηθεύει. 

11. Παραγωγή σε μη διασυνδεδεμένα νησιά 

1. Οι διατάξεις των όρων 7 έως 10 της παρούσας άδειας 
δεν εφαρμόζονται για την προμήθεια ηλεκτρικής ενέργειας 
σε Πελάτες που είναι εγκατεστημένοι σε μη διασυνδεδεμέ- 
να νησιά. Για την προμήθεια των πελατών αυτών ο κάτοχος 
της άδειας οφείλει να τηρεί τις σχετικές διατάξεις του Ν. 
2773/1999 και των κωδίκων, όπως εκάστοτε τροποποιού¬ 
νται και ισχύουν καθώς και των άλλων αδειών που ενίοτε 
λαμβάνει. 

2. Ο κάτοχος της άδειας είναι υπεύθυνος σύμφωνα με τις 
διατάξεις του άρθ. 11 του Ν. 2773/1999 για την κατασκευή 
και τη λειτουργία πρόσθετου δυναμικού παραγωγής στα μη 
διασυνδεδεμένα νησιά, εφόσον: 

(α) ο Υπουργός Ανάπτυξης κρίνει ότι απέβη άκαρπη η δια¬ 
δικασία πλειοδοτικού διαγωνισμού ή όταν οι εγκαταστάσεις 
είναι αναγκαίες για την αντιμετώπιση έκτακτων αναγκών με 
σκοπό τη διασφάλιση της διαρκούς και αδιάκοπης προμή¬ 
θειας με ηλεκτρική ενέργεια, και 

(β) ο Υπουργός Ανάπτυξης απαιτεί από τον κάτοχο της 
άδειας να κατασκευάσει και να λειτουργήσει τις εγκατα¬ 
στάσεις σύμφωνα με τους όρους της παρούσας άδειας. 

3. Όταν κατασκευάζονται πρόσθετες εγκαταστάσεις 
σύμφωνα με τις διατάξεις του παρόντος όρου, πρέπει να 
τροποποιείται ανάλογα και ο κατάλογος που περιλαμβάνε¬ 
ται στο Παράρτημα Α. 

12. Υποχρέωση σεβασμού Κωδίκων 

1.0 κάτοχος της άδειας οφείλει νατηρείτους Κώδικες και 
άλλους Κανονισμούς που διέπουν τη δραστηριότητα προ¬ 
μήθειας ηλεκτρικής ενέργειας σε μη Επιλέγοντες Πελάτες, 
συμπεριλαμβανομένου του Κώδικα Προμήθειας σε μη Επι- 
λέγοντες Πελάτες. 

2. Ο κάτοχος της άδειας οφείλει να ασκεί τις δραστηριό- 
τητές του κατά τρόπο που να εξασφαλίζει ίση μεταχείριση 
των πελατών του, εκτός εάν τυχόν διάκριση απαιτείται από 
τον Υπουργό Ανάπτυξης έπειτα από γνώμη της ΡΑΕ σύμ¬ 
φωνα με τις διατάξεις των άρθρων 28 παρ. 3 και 29 παρ. 3 
του Ν. 2773/1999. 

3. Κατά την άσκηση των δραστηριοτήτων του ο κάτοχος 
της άδειας οφείλει να τηρεί κάθε σχετικό κανόνα δικαίου. 

13. Συμβάσεις με το Διαχειριστή του Συστήματος 

1. Ο κάτοχος της άδειας οφείλει να συνάψει με το Διαχει¬ 


ριστή Ελληνικού Συστήματος Μεταφοράς Ηλεκτρικής 
Ενέργειας Α.Ε. τις συμβάσεις που απαιτούνται για τη χρήση 
του Συστήματος και των διασυνδέσεων. 

2. Ο κάτοχος της άδειας οφείλει νατηρείτους όρους των 
συμβάσεων αυτών. 

14. Υποχρέωση σεβασμού κανόνων ασφάλειας και προ¬ 
στασίας του περιβάλλοντος 

Ο κάτοχος της άδειας οφείλει κατά την άσκηση των δρα- 
στηριοτήτωντου που καλύπτονται απότηνπαρούσα άδεια: 

(α) νατηρείτους κανόνες ασφαλείας που εκδίδονται σύμ¬ 
φωνα με το άρθ. 31 του Ν. 2773/1999, 

(β) νατηρείτους περιβαλλοντικούς όρους, οι οποίοι ισχύ¬ 
ουν κατά το χρόνο χορήγησης ή ισχύος της άδειας αυτής, 
καθώς και 

(γ) να τηρεί κάθε άλλο κανόνα δικαίου, που διέπειτη δρα- 
στηριότητά του. 

15. Πρόσθετες υποχρεώσεις 

1.0 κάτοχος της άδειας οφείλει να υποβάλει στη ΡΑΕ ετη- 
σίως και σύμφωνα με τον τύπο που καθορίζει η ΡΑΕ έκθεση 
που αποδεικνύει ότι η προμήθεια των μη Επιλεγόντων Πε¬ 
λατών έγινε με το μικρότερο κόστος και ότι ο κάτοχος της 
άδειας τήρησε όλες τις υποχρεώσεις του σύμφωνα με το Ν. 
2773/1999. 

2. Ο κάτοχος της άδειας οφείλει να τηρεί τις πρόσθετες 
υποχρεώσεις που έχουν επιβληθεί κατά τη χορήγηση της 
άδειας αυτής σύμφωνα με το άρθ. 28 παρ. 3 του Ν. 2773/ 
1999. 

3. Ο κάτοχος της άδειας οφείλει να τηρεί τις αποφάσεις 
του Υπουργού Ανάπτυξης, που εκδίδονται σύμφωνα με το 
άρθ. 28 παρ. 3 του Ν. 2773/1999, όπως ισχύει, με τις οποίες 
επιβάλλονται πρόσθετες υποχρεώσεις, και να λαμβάνει τα 
μέτρα που απαιτούνται για την εφαρμογή των αποφάσεων 
αυτών. 

16. Τέλη 

Ο κάτοχος της άδειας οφείλει να καταβάλει τα τέλη που 
προβλέπονται από την ισχύουσα νομοθεσία. 

17. Διάρκεια ισχύος της άδειας 

Η παρούσα άδεια εφαρμόζεται μόνο σε Μη Επιλέγοντες 
Πελάτες και το πεδίο εφαρμογής της οφείλει να αντανακλά 
τις εκάστοτε ισχύουσες αποφάσεις του Υπουργού Ανάπτυ¬ 
ξης που εκδίδονται σύμφωνα με το άρθ. 25 του Ν. 2773/ 
1999 σχετικά με τον καθορισμό των Επιλεγόντων Πελατών. 

18. Μεταβίβαση της άδειας 

Η παρούσα άδεια απαγορεύεται να μεταβιβαστεί σε άλλο 
φυσικό ή νομικό πρόσωπο. 

19. Απαγόρευση διασταυρούμενων επιδοτήσεων 

Για το σκοπό της διάταξης του άρθ. 29 παρ. 3περ. β'του 
Ν. 2773/1999, ο κάτοχος της άδειας δεν επιτρέπεται να λαμ¬ 
βάνει ή να παρέχει διασταυρούμενες επιδοτήσεις σε: 

(α) θυγατρικές ή συνδεδεμένες επιχειρήσεις του κατόχου 
της άδειας 

(β) κάθε άλλη εταιρία ή οποιοδήποτε άλλο νομικό πρόσω¬ 
πο για το χρονικό διάστημα κατά το οποίο κατέχει άμεσα ή 
έμμεσα μετοχές του κατόχου της άδειας ή θυγατρικής ή 
συνδεδεμένης επιχείρησης του κατόχου της άδειας. 

Παράρτημα Α: (χαρακτηριστικά και λεπτομέρειες των 
εγκαταστάσεων παραγωγής που αποτελούν το επαρκές 
δυναμικό παραγωγής). 

Παράρτημα Β: (λεπτομέρειες που αποδεικνύουν τη δια¬ 
θεσιμότητα εφεδρείας ισχύος). 

Παράρτημα Γ: (λεπτομέρειες σχετικά με τη διαθεσιμότη¬ 
τα της απαιτούμενης ικανότητας μεταφοράς του Συστήμα¬ 
τος και της ικανότητας των διασυνδέσεων). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




